**Kurzusleírás (tematika)**

|  |
| --- |
| Kurzus neve: Ötlettől a tervekig: Interdiszciplináris tervezési projekt a balatonalmádi Nereus Strandon a Pannon Egyetem hallgatóival (MOME BÓJA - EKF 2023) |
| A kurzus oktatója/i, elérhetősége(i): Kurzusfelelősök: Szalontai Ábel, Marián BalázsKurzus oktatói: Bálint Viola, Benson Marcell, Kocsi Olga |
| Kód:**B-KF-401-MI-202102-03M-KF-301-MI-202102-03** | Tantervi hely: | Javasolt félév:**BA: 4 és 6** **MA: 2 és 4** | Kredit: **5** | Tanóraszám: **48**Egyéni hallgatói munkaóra: **102** |
| Kapcsolt kódok: | Típus: **szeminárium, gyakorlat, konzultáció**  | Szab.vál-ként felvehető-e? | Szab.vál. esetén sajátos előfeltételek: |
| A kurzus kapcsolatai (előfeltételek, párhuzamosságok): A kurzus a MOME Bója projekt részeként valósul meg.[www.boja.mome.hu](http://www.boja.mome.hu)<https://www.facebook.com/momeboja>[https://www.instagram.com/mome\_boja/?hl=enű](https://www.instagram.com/mome_boja/?hl=en%25C5%25B1) |
| A kurzus célja és alapelvei: (a tantárgyi leírás alapján, azzal összhangban határozandók meg) A MOME, a Pannon Egyetem és az EKF 2023 program együttműködéséhez köthető kurzus célja, hogy egy féléves KFI oktatási program, valamint egy intenzív tervezési, koncepcióalkotási hét során a hallgatók vegyes csapatokban dolgozzanak ki a Balaton 365 napos használatához köthető építészeti tereket és szabadtéri bútor prototípusokat.A programra 10-10 hallgatót várunk az Építészeti és Média Intézetből, akik az alábbi két feladaton dolgoznak majd vegyes csapatokban:* NEREUS LÁBASHÁZ mint multifunkcionális tér funkcióinak koncepciója, megjelenítése, látványtervei
* NEREUS BALATONPARTI PARK 365 napos funkcionális szabadtéri bútorok koncepciója, látványtervei: olyan strandbútorok tervezése a Balaton-partjára, amelyek a balatoni kikapcsolódást teszik lehetővé minden évszakban, télen és nyáron is.

A média szakos hallgatók a projekt tervezési fázisán túlmutató folyamatokat is előkészítenek: az adott prototípusok arculatát és annak kísérő kommunikációs anyagait, helyszíni grafikai anyagokat és használati utasításokat is tervezhetnek.A Pannon Egyetem hallgatói az ötlettervekhez köthető, szolgáltatás-oldali üzleti tervezéssel, és turizmus-vendéglátás, marketing tevékenység tervezésében csatlakoznak be a MOME hallgatói csapataiba. A két egyetem kéthetes időközönként közös online elméleti előadásokat és online egyeztetéseket tart.A kurzus menete: Az oktatókkal közös konzultációs alkalmak során a hallgatók megismerkednek a Balaton-part épített környezetével és az ott kialakult vízparti kultúrával, a Lábasház tervezés lehetséges útjaival és funkcióival, illetve a szabadidős bútorok tervezési folyamatával. A hetente tartott tervezési órák online módon történnek meg, az offline tervezési helyszíne pedig a balatonalmádi Nereus Strand lesz. Az kurzus végén a hallgatók csapatokban prezentálják a félév során létrejött kreatív koncepcióikat és azok látványterveit.A korábbi évek balatonparti programjaihoz hasonlóan a fenti program is a MOME Bója keretében jön létre. |
| Tanulási eredmények (fejlesztendő szakmai és általános kompetenciák):(a tantárgyi leírás alapján, azzal összhangban határozandók meg)Tudás:Kreatív kutatási fejlesztési gyakorlat kiemelkedő európai projekt számára.Kreatív gondolatok kezelése, ötletté válása, realizálás folyamatának gyakorlása, csoportmunka, kutatás, módszertani tervek kidolgozása. Projekt-alapú csoportmunka, prezentáció. A megismerés kvalitatív és kvantitatív módszereivel való találkozás. Képesség:Problémaérzékenység, problématudatosság (definiálás, megoldás)Képes különböző helyzetekben mind az egyszerűbb, mind az elvont és komplex problémák felismerésére, definiálására, különböző megoldási alternatívák felvázolására és az ezek közül való választásra. Képes súlyozni a felmerülő problémák között, feltérképezni a megoldáshoz szükséges erőforrásokat és a lehetséges kimenetek következményeit.  Attitűd:Társadalmilag elkötelezett és befogadó természetű tervezőként / alkotóként tisztában van a kutatási etika alapkérdéseivel, a közforrásból finanszírozott kutatások hozzáférhetőségével kapcsolatos európai etikai normákkal. Tisztában van a kutatói, alkotói és oktatási-tanulási autonómia, illetve függetlenség kiemelt, a közjó érdekében álló szerepével, ez a tudatosság jellemzi piaci szereplőkkel történő együttműködését. Elkötelezett a fenntartható társadalom megteremtése mellett, így törekvéseiben nem állítja szembe egymással az üzleti, a szociális, a kulturális és az ökológiai szempontokat egyik, vagy másik tényező rovására. Autonómia és felelősségvállalás:Megkülönböztető, kritikailag elemző, szintetizáló gondolkodásKépes rá, hogy összetett tények, jelenségek ok-okozati viszonyait felismerje, komponenseit elkülönítse, illetve, hogy egyedi tényekből, jelenségekből összetett kompozitumokat hozzon létre, valamint hogy a rész-egész viszonyokat ne csupán egymásra vonatkoztassa, hanem különféle logikai műveletek révén komparatív perspektívába helyezze elemző tevékenysége tárgyait.A kompetenciacsoportot jellemzi a: * többszempontú vizsgálat képessége
* strukturálási képesség
* szakmailag megalapozott kritikai véleményalkotás
* magának az alkalmazkodásnak, a változatosságnak a kutatása és értelmezése
 |
| A kurzus keretében feldolgozandó témakörök, témák: * NEREUS LÁBASHÁZ mint multifunkcionális tér funkcióinak koncepciója, megjelenítése, látványtervei
* NEREUS BALATONPARTI PARK 365 napos funkcionális szabadtéri bútorok koncepciója, látványtervei
* Az adott prototípusok arculatát és annak kísérő kommunikációs anyagait, helyszíni grafikai anyagokat és használati utasításokat is tervezhetnek.

A programunk fontos célja, hogy az egyetem hallgatói integrált módon, a különféle szakterületek tudását együttesen kiaknázva, projekt-alapon tudjanak válaszokat találni az igényekre, és olyan releváns ötleteket, projekteket, programokat hozzunk létre, amelyek érvényessége túllép a magyar határokon, és mind a résztvevők nemzetiségét, mind az eredményeket tekintve európai perspektívákban értelmezhetők. |
| A kurzus során alkalmazott KFI módszerek, eszközök: A kutatószeminárium meghatározó része az önállóan végzett kutató- és ötletfejlesztési munka, melyet a konzultációs alkalmak támogatnak és koordinálnak. A kutatómunka kezdetén a hallgató és az oktató közösen határozzák meg a kutatás irányát és mérföldköveit, mely alapján a hallgató a szemeszter során felépíti a projekt során elkészülő ötletterveit. A hetente tartott megbeszélések alkalmával a hallgatók beszámolnak az elmúlt időszak eredményeiről, és szakmai visszajelzést és segítséget kapnak a kutatás témáját és módszertanát illetően. Kutatás* Adatgyűjtés
* Kvalitatív/ kvantitatív
* Interjú
* Strukturálás

Fejlesztés* Koncepció fejlesztés
* Termék és szolgáltatás fejlesztés
* Prototipizálás
* Tesztelés, validálás

Innováció* Kommunikáció, marketing

A kurzus ütemezése: péntekenként 10.00 - 12.50 (4 tanóra) |
| Tanulásszervezés/folyamatszervezés sajátosságai: A kurzus menete, az egyes foglalkozások jellege és ütemezésük (több tanár esetén akár a tanári közreműködés megosztását is jelezve:A kurzus során ötletfejlesztés zajlik a helyszínen készült vizuális dokumentáció, felmérés bevonásával. A kurzus félidejétől a hallgatók prezentálják az előkészített ötleteiket és az EKF 2023 program szervezőivel közösen konzultálnak a megvalósítás lehetőségeiről az ötlettervek helyspecifikus kivitelezését illetően.Az ismertetett koncepciókat a visszajelzések alapján a kurzus második felében továbbfejlesztik. A program tervezi azt, hogy a koncepciók közül a bevont oktatók döntése alapján néhány tervet prototípus szintre fejleszt és megvalósít.  A hallgatók tennivalói, feladatai:A kurzus keretében feldolgozandó témakörök, témák kidolgozása, projekt-alapú, csoportos és egyéni munkafolyamatokban való részvétel.Kutatás, kidolgozás, prezentálás, aktív együttműködés csoporttagokkal, megbízóval és az oktatóval. A tanulás környezete: A kurzus mindkét egyetemről 3-3 oktatóval, vezető szakfelelős irányításával valósul megonline, Microsoft Teams rendszerén belül. |
| Értékelés:(Több tanár és tanáronként külön értékelés esetén tanáronként megbontva)Teljesítendő követelmények: Szemináriumi jelenlét minden héten, órai aktivitás és együttműködés a csoporttársakkal a konzultációs alkalmak során. A tematikában kiírt figyelemfelkeltő, kreatív ötlettervek és az azokhoz tartozó dokumentációk és prezentációk létrehozása, ötletfejlesztési mérföldkövek bemutatása az oktató által meghatározott időközönként.Értékelés módja: Létrehozott tervek és prezentációk kreatív tartalma és a kivitelezésének minősége alapján, szóbeli prezentáció és beadott prezentációs munka, valamint az órai aktivitás alapján.Az értékelés szempontjai Az értékelés szempontjait az elkészült ötlettervekben megjelenő kreativitás mértéke, valamint a tervkidolgozás, kivitelezés és a prezentáció minősége jelentik. |
| Az érdemjegy kiszámítása (az egyes értékelt követelmények eredménye hogyan jelenik meg a végső érdemjegyben? {pl. arányok, pontok, súlyok}):  Az érdemjegy a kurzus végén elkészülő ötletterv, mint produktumot bemutató záróprezentáció alapján kerül kiszámításra. A záróprezentáció után az oktató az alábbi szempontok egyenlő arányú (5 x 20%) számítása alapján osztályozza a hallgatót, az abban rejlő *kreativitás, ötlet, kivitelezés, együttműködés és a prezentáció* minősége alapján. |
| Kötelező irodalom: -Ajánlott irodalom:- |
| Egyéb információk: |
| Máshol/korábban szerzett tudás elismerése/ validációs elv:* + *teljeskörű beszámítás/elismerés lehetséges*
	+ *részleges beszámítás/elismerés lehetséges*
	+ *nincs lehetőség elismerésre/beszámításra*
 |
| Tanórán kívüli konzultációs időpontok és helyszín: Tanóra után a tanóra helyszínén, vagy a campus egyéb területén az órákat követően lehetséges.  |